open-index/open-wikipedia-markdown huggingface dataset:
King Kong Escapes

***King Kong Escapes***  (キングコングの逆襲 – Kingu Kongu no Gyakushû) er en japansk/amerikansk samproduksjonsfilm fra 1967, regissert av Ishirô Honda.

I filmen kidnappes King Kong fra sin øy av Doktor Wu, som vil tvinge han til å grave frem det radioaktive *materien X* på nordpolen. King Kong lykkes å rømme, og svømmer fra Nordpolen til Tokyo der han utkjemper en kamp mot Doktor Wus robot Mekani Kong.

Dette var den fjerde filmen i King Kong-serien.

## Handling
Et ondt geni ved navn Dr. Who skaper Mechani-Kong, en robot-versjon av King Kong. Dr. Who ønsker å grave etter kraftige radioaktive mineraler kalt Element X, som bare eksisterer på Nordpolen. Mechani-Kong kommer inn i en grotte av is, og begynner å grave seg ned i en stor isbre. Men den radioaktive strålingen ødelegger de elektroniske kretsene, og roboten slår seg av. Dr. Who planlegger deretter å få den virkelige King Kong til å gjennomføre denne oppgaven. En kvinnelig tilsynsperson, Madame Piranha, hvis regjering finansierer Dr. Whos ordninger, får i oppdrag å reise sammen med ham. Men hans arbeidsgiver plager ham ofte på grunn av hans manglende vitenskapelige resultater.

I mellomtiden ankommer en ubåt, under kommando av Carl Nelson, til Mondo Island - hvor den legendariske King Kong holder til. Her kommer den gigantiske gorillaen inn i en intens slåsskamp mot en gigantisk dinosaur Gorosaurus og en havslange. Samtidig forelsker gorillaen seg i løytnant Susan Watson (spilt av Linda Jo Miller) som følger i fotsporene til Ann Darrow fra filmen som kom ut i 1933. Dr. Who reiser deretter til Mondo Island. Han bortfører King Kong, og bringer gorillaen tilbake til hans egen base på Nordpolen.

King Kong blir utsatt for hypnose av et blinkende lys. Dr. Who befaler King Kong å hente Element X fra en hule. Men problemer oppstår og Dr. Who må kidnappe Susan Watson, den eneste personen som virkelig kan kontrollere den enorme gorillaen. Men King Kong stikker av, og forsøker å svømme helt til Japan.

## Skuespillere
* Rhodes Reason - kommandør Carl Nelson.
* Akira Takarada - som Nelsons nestkommanderende, Jiro Nomura　
* Linda Jo Miller - løytnant Susan Watson.
* Hideyo Amamoto - Dr. Who
* Mie Hama - Madame Piranha (amerikansk stemme-skuespiller: Julie Bennett)
* Yoshifumi Tajima - Chief
* Nadao Kirino - Dr. Who's assistent
* Andrew Hughes - en journalist
* Ryūji Kita - politi-inspektør.
* Ikio Sawamura - innbygger på Mondo Island.
* Yasuhisa Tsutsumi - General
* Haruo Nakajima - King Kong
* Hiroshi Sekita - Mechani-Kong og Gorosaurus

## Eksterne lenker
*
Fylkesvei 7438

**Fylkesvei 7438** går mellom Horsdal og Hangåsvika i Gildeskål kommune. Veien er 27,4&nbsp;km lang.

Frem til 2019 hadde veien betegnelsen fylkesvei 472 (Nordland).

## Kommuner og knutepunkter

*Lekanger

*Mårnes

## Referanser




## Eksterne lenker
* Vegvesenets vegkart 
* 
* Regionale hurtigbåter (Nordland fylkeskommune) 
* Hurtigbåter – Midtre Nordland (Nordland fylkeskommune)
Northern Premier League

**Northern Premier League** kjent under navnet **UniBond League** på grunn av en sponsorkontrakt, er en av de regionale divisjonene i engelsk fotball. Northern Premier League ble stiftet i 1968, og sammen med Southern League og Isthmian League utgjør den nivå 7 i det engelske ligasystemet. Det er to divisjoner i denne ligaen: Northern Premier League Premier Division og Northern Premier League First Division. Vinneren av ligaen rykker opp til Conference North.  

## Tidligere vinnere
*1969-70 Macclesfield Town
*1970-71 Macclesfield Town
*1971-72 Wigan Athletic
*1972-73 Boston United
*1973-74 Boston United
*1974-75 Wigan Athletic
*1975-76 Runcorn
*1976-77 Boston United
*1977-78 Boston United
*1978-79 Mossley
*1979-80 Mossley
*1980-81 Runcorn
*1981-82 Bangor City
*1982-83 Gateshead
*1983-84 Barrow
*1984-85 Stafford Rangers
*1985-86 Gateshead
*1986-87 Macclesfield Town
*1987-88 Chorley
*1988-89 Barrow
*1989-90 Colne Dynamoes
*1990-91 Witton Albion
*1991-92 Stalybridge Celtic
*1992-93 Southport
*1993-94 Marine
*1994-95 Marine
*1995-96 Bamber Bridge
*1996-97 Leek Town
*1997-98 Barrow
*1998-99 Altrincham
*1999-00 Leigh RMI
*2000-01 Stalybridge Celtic
*2001-02 Burton Albion
*2002-03 Accrington Stanley
*2003-04 Hucknall Town
*2004-05 Hyde United
*2005-06 Blyth Spartans
*2006-07 Burscough FC
*2007-08 Fleetwood Town
*2008-09 Eastwood Town

## Eksterne lenker
*
Kromosom 20

**Kromosom 20** er ett av de 23 kromosomparene hos mennesker. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 63 millioner basepar som er byggematerialet til DNA. Kromosom 20 står for omtrent 2% av den totale mengden DNA i cellene.

Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 20 inneholder omtrent 900 gen.

## Viktige gen

* EDN3
* JAG1
* PRNP

## Sykdommer, fysiske og psykiske misdannelser

* Alagille syndrom
* Waardenburg syndrom
 
## Eksterne lenker

* UiB om kromosom
* What Can Our Chromosomes Tell Us?
* Random Orientation of Chromosomes
Mecklenburg-Vorpommerns flagg

**Mecklenburg-Vorpommerns flagg** er delt i blått over hvitt over rødt og har en smal gul stripe som går gjennom den midtre hvite stripen. Flaggets farger er en kombinasjon av flaggfargene for Mecklenburg, blått, gult og rødt, og Pommern, blått og hvitt. Hvitt og rødt er samtidig fargene for hansabyene. Flere slike, eksempelvis Lübeck, Stralsund og Wismar, som alle førte flagg i hvitt og rødt, er nå en del av delstaten Mecklenburg-Vorpommern. Delstatsflagget trekker også veksler på byen Rostocks gamle flagg. Dette er blått, hvitt og rødt, og er kjent i skriftlige kilder fra så langt tilbake som 1418.

Mecklenburg-Vorpommerns flagg ble innført etter at DDR ble oppløst og det ble nyordnet delstater i det østlige Tyskland. Flagg og våpen ble innført ved lov av 23. juli 1991. Flagget ble fastsatt til forholdet 3:5. Det gjelder også for statsflagget, som har våpenmerkene for Mecklenburg, et svart oksehode, og Vorpommern (egentlig Pommern), en rød griff, i midten av den hvite stripen.

## Litteratur
* Jörg-M. Hormann og Dominik Plaschke: *Deutsche Flaggen. Geschichte – Tradition – Verwendung*, 2006
* Harry D. Schurdel: *Flaggen und Wappen Deutschland*, 1995
Michael Ferguson

**Michael Ferguson** (født 14. juni 1937 i Surrey i England, død 4. oktober 2021) var en britisk regissør.

Han regisserte blant annet *[[Doctor Who]]*-historiene *[[The War Machines]]* (1966), *[[The Seeds of Death]]* (1969), *[[The Ambassadors of Death]]* (1970) og *[[The Claws of Axos]]* (1971). Han har også jobbet som produsent for *The Bill*, *Casualty* og *EastEnders*.

## Referanser


## Eksterne lenker
* .
Kylähullut

**Kylähullut** er et finsk punkrock-band som består av medlemmene Alexi Laiho (Children of Bodom), Tonmi Lillman (tidligere To/Die/For) og Vesku Jokinen (Klamydia). Bandnavnet betyr «Bygdetullingene».

Bandet ble formet av Alexi Laiho i 2004, som et sideprosjekt.

## Diskografi
* Keisarinleikkaus  (EP, 2004)
* Turpa täynnä  (2005)
* Lisää persettä rättipäille (EP, 2007)
* Peräaukko sivistyksessä  (2007) 

## Eksterne lenker
*
Sinergy

**Sinergy** er et power metal band fra Finland.

## Biografi
Idéen om å starte Sinergy oppstod da Kimberly Goss som spilte keyboard for Dimmu Borgir på den tiden, 
møtte In Flames-gitarist Jesper Strömblad på en Europaturné. De diskuterte idéen om å starte et
metalband med kvinnelig frontfigur, men på grunn av at de begge var opptatt med andre band ble det ikke noe av.

Da Kimberlys vikarjobb for Dimmu Borgir var over, flyttet hun til Sverige og bestemte at det var tid for å virkeliggjøre prosjektet hun hadde med Strömblad.
De første medlemmene av Sinergy besto da av bassist Sharlee D'Angelo (fra Arch Enemy og Mercyful Fate), trommeslager Ronny Milianowicz og gitarist Alexi Laiho (fra Children of Bodom) som på den tiden var ukjent. Et år senere ble Sinergy oppløst, men Kimberly og Alexi ville fortsette prosjektet, og fant nye medlemmer til bandet.

## Medlemmer
*Kimberly Goss – Vokal
*Alexi Laiho – Gitar
*Lauri Porra – Bass
*Janne Parviainen – Trommer
*Roope Latvala – Gitar

## Tidligere medlemmer

*Marco Hietala – Bass og vokal
*Jesper Strömblad – Gitar
*Tonmi Lillman – Trommer
*Melanie Sisneros – Bass
*Sharlee D'Angelo – Bass
*Ronny Milianowicz – Trommer

## Diskografi
*Beware the Heavens (1999)
*To hell and Back (2000)
*Suicide by my Side (2002)
*Sins of the Past (2007)

## Eksterne lenker
*
Fokis

**Fokis** (gresk: Φωκίδα, *Fokída*) er en av de regionale enhetene i Hellas. Det er en del av den administrative regionen i Sentral-Hellas. Det strekker seg fra de vestlige fjellsidene av Parnassos i øst til fjellkjeden Vardousia i vest ved Korintbukta. Regionen har navn etter det gamle distriktet Fokis fra den greske antikken, men den moderne regionale enheten omfatter også deler av antikkens Lokris og Doris.

## Geografi

Det moderne Fokis har et areal på 2120&nbsp;km². Av dette er 560&nbsp;km² er skogsområder, 36&nbsp;km² er sletter, og resten er fjellområder. Den massive fjellryggen av Parnassos på 2 459 meter, som ligger på tvers gjennom midten av landet, deler det i to adskilte deler. Naboprefekturene er Etoloakarnania (Aetolia-Akarnania) i vest, Fthiotis i nord, og Boiotia i øst. Det meste av landet i sør og øst er avskoget og fjellendt mens et dalføre strekker seg fra Itea og opp til Amfissa. Skogsområder og grønne områder ligger i vest, den sentrale delen og i nord.

## Befolkning
Dens befolkning utgjorde 40 343 i 2001, og er således et av Hellas' minst befolkede regionale enheter, og har en befolkningstetthet på 19 personer per km². I sommermånedene blir derimot befolkningen når doblet grunnet tilstrømning av turister.

De fleste landsbyene ligger i sør, sørøst og i øst, særlig i områdene mellom Amfissa og Itea. I nord er det kun spredt befolket.

## Historie
Den tidlige historien til Fokis forblir nokså uklar. Under den persiske invasjonen i 480 f.Kr. sluttet fokierne seg først til i det nasjonale forsvaret, men etter nederlaget i slaget ved Thermopylene ble de innrullert på persisk side før slaget ved Plataiai. I 457 f.Kr. førte et forsøk på å utvide sin innflytelse til Kefissos i territoriet til Doris til at en spartansk hær gikk inn i Fokis til forsvar for «metropolisen til dorerne». Et lignende foretak mot Delfi i 448 f.Kr. ble igjen torpedert av Sparta, men fokierne tok tilbake helligdommen kort tid etterpå med hjelp fra Athen som de gikk i allianse med i 454 f.Kr. Den etterfølgende nedgangen til den athenske makten til lands svekket denne nye forbindelsen. Under peloponneserkrigen var Fokis nominelt en alliert og avhengig av Sparta og hadde mistet kontrollen over Delfi.

## Referanser


## Eksterne lenker
* 
* Fokida , offisielt nettsted
* Phokians, 668&ndash;450 f.Kr., *Fanaticus*
Northern Premier League Premier Division

**Northern Premier League Premier Division** er øverste nivå i Northern Premier League eller Nivå 3 (eller level 7) i National League System. Lagene som rykker ned rykker ned til Northern Premier League First Division som er nivå to i Northern Premier League, Hvis man rykker opp rykker man opp til Conference North. Ligaen ble stiftet i 1968.

## Vinnere

## Eksterne lenker
*
King Kong (film fra 1976)

***King Kong*** er en amerikansk film fra 1976 og er en nyinnspilling av King Kong-filmen fra 1933.

## Handling
Filmen handler om et oljeselskap, Petrox Corporation, som finner en mystisk øy som man tror finns mengder med olje på. Dette vil selskapet naturlig vis utnytte. Eieren, Fred Wilson (Charles Grodin), sender en ekspedisjon til øyen for å lete etter olje. Når fartøyet skal dra kommer primatforskeren Jack Prescott (Jeff Bridges) om bord for å informere ekspedisjon og dessuten advare dem om hva som kan finnes der. Dette blåser de i og seiler videre til den mystiske øyen.

Ekspedisjonen finner en liten flåte ute på havet og en kvinne ved navn Dwan (Jessica Lange). I begynnelsen er hun bevisstløs, men beretter senere om at deres fartøy gikk på grunn ved øyen som kan bekreftes av ekspedisjonen ettersom de hørte et nødrop tidligere. Når de så kommer frem til øyen begynner man utforske den, og treffer snart på en gruppe innfødte som senere kidnapper Dwan for å ofre henne til kjempegorillaen Kong, en ape Jack ønsker å beskytte.

Når ekspedisjonen oppdager at Dwan er borte begynner de å lete etter henne. Jack finner ut at det er de innfødte som har kidnappet Dwan. Fred finner omsider ut at de ikke er i stand til å ta hånd om oljen på øyen, og bestemmer seg istedenfor å ta med Kong til New York. Kong kidnapper Dwan og klatrer opp på World Trade Center, der han blir skutt ned av militæret, som anvender både fly og helikopter.

## Skuespillere
* Jeff Bridges som Jack Prescott
* Charles Grodin som Fred S. Wilson
* Jessica Lange som Dwan
* John Randolph som Kaptein Ross
* René Auberjonois som Roy Bagley
* Ed Lauter som Carnahan
* Julius Harris som Boan
* Jack O'Halloran som Joe Perko
* Dennis Fimple som Sunfish
* Jorge Moreno som Garcia
* Mario Gallo som Timmons
* John Lone som en kinesisk kokk
* John Agar som offentlig tjenestemann
* Sid Conrad som Petrox Chairman
* Keny Long som en maskert mann
* Garry Walberg som en hær-kaptein
* George Whiteman som en helikopter-pilot
* Wayne Heffley som en Air Force-oberst
* Corbin Bernsen som en reporter

## Eksterne lenker
*
Fylkesvei 7420

**Fylkesvei 7420** går mellom Halsa og Ørnes med ferge til Bolga, hele strekningen ligger i Meløy kommune. Veien er 27,4&nbsp;km lang utenom fergestrekningene. Fergestrekningen Bolga–Ørnes er 25,9&nbsp;km lang. Veien var riksvei 17 før Svartistunnelen ble åpnet i 1986.

Frem til 2019 hadde veien betegnelsen fylkesvei 452 (Nordland).

## Kommuner og knutepunkter

## Referanser




## Eksterne lenker
* Kartverkets norgeskart
* Vegvesenets vegkart 
*
Epitet

**Epitet** (av gresk *epitheton*, «tilføyelse», adjektiv', av *epi-*, «på», og en avledning av *tithenai*, «sette») er et karakteriserende adjektiv som er lagt til et substantiv. I antikkens diktning, som hos Homer, var det stående uttrykk som «den rosenfingrede Eos», «hjelmbuskvaiende Hektor», og «den fotrappe helten Akillevs». mens Athene fikk en rekke epiteter knyttet til seg, hos Homer vanligvis *glaukopis* (γλαυκῶπις), oversatt som «med lyse øyne», «Athene med de skinnende øynene».

I middelalderen var tilsvarende tilnavn benyttet, vanligvis som et beskrivende begrep (ord eller uttrykk) som vanligvis følger med eller forekommer i stedet for navnet til en ekte eller fiktiv person, sted eller ting. Det er vanligvis bokstavelig beskrivende, som i Harald Hårfagre, Alfred den store, Harald Hardråde, Olav Kyrre (den stille, rolige, det vil si fredelige), Rikard Løvehjerte (fra *Cœur de Lion*) og Maria den blodige (*Bloody Mary*).

I det ptolomeiske rike i Egypt hadde samtlige mannlige herskere samme fornavn, og man skilte da mellom dem ved hjelp av epiteter, såsom Ptolemaios I ''Soter'', Ptolemaios III ''Euergetes'', og Ptolemaios IV ''Filopator''. Tilnavnene her betydde henholdsvis «frelser», «velgjører» og «(den som) elsker sin far». Romertallene er en moderne oppfinnelse for å skille mellom dem.

Tilsvarende ble nordboere i vikingtiden vanligvis gjenkjent ved sitt fornavn og hvem de var sønn av, så som Olav Tryggvason eller Bjarne Kolbeinsson, eller ved treffende tilnavn som Erling Skakke (en skade i nakken), Eirik Blodøks (drepte flere av sine halvbrødre), Sigurd Orm-i-auga (muligens en misdannelse i øyet) og Sigurd Jorsalfare som dro til Jorsal (= Jerusalem).

Eksempler på stående epiteter i antikkens episke diktning som *[[Iliaden]]*:
* den fotrappe Akilles
* den skjønne Helene
* den mektige kong Agamemnon
* den allsidige Odyssevs

## Nomenklatur
I biologisk nomenklatur kalles det andre leddet av et artsnavn for epitet. Menneskets vitenskapelige navn er *Homo sapiens*. «Homo» er slektsnavnet, mens «sapiens» (latin for «tenkende») er epitetet.

## Referanser


## Eksterne lenker
* Homer's Epitheta ornantia, *Bibliotheca Augustana*
Tabell (database)

En **tabell** er i en relasjonsdatabase en mengde verdier, organisert i rader og kolonner, alternativt betegnet poster og felter. Hver av kolonnene har et, innen tabellen, unikt navn. Radene er som oftest identifisert ved bruk av en unik primærnøkkel bestående av en eller flere kolonner som unikt identifiserer raden. «Tabell» er et hverdagslig uttrykk for en relasjon.
En tabell har et spesifisert antall kolonner, men kan et vilkårlig antall rader. I tillegg til selve dataene som lagres er det som regel også assosiert en del metadata med tabellen. Dette kan f.eks være informasjon om restriksjoner på tabellen eller kolonnene, eller spesifikasjon på hvilken datatype den enkelte kolonnen består av.

Dataene i en tabell trenger ikke å være fysisk lagret i databasen. Visninger omfattes også av begrepet tabell, men dataene de representerer kan beregnes hver gang man utfører en spørring mot den.

## Sammenligning med andre typer datastrukturer
I enkelte systemer, som hierarkiske databaser, som ikke er relasjonelle, er strukturerte datafiler det nærmeste man kommer en tabell.

I motsetning til et regneark er som regel kolonnenes datatyper spesifisert av tabellspesifikasjonene, selv om enkelte relasjonsdatabaser, som f.eks SQLite, ikke håndhever denne distinksjonen like sterkt.
Østlige Lokris

**Østlige Lokris** eller **Opuntiske Lokris** var en antikk gresk region befolket av stammen **Lokri Epiknemidii** (gresk: Ἐπικνημίδιοι) eller **Lokri Opuntii** (gresk: Ὀπούντιοι), en del av lokriene.

De østlige lokriene er nevnt av Homer som beskriver dem som tilhengere av Ajax, sønnen til Oïleos, i trojanerkrigen i førti skip. Han forteller også at de bodde i byene Kynus, Opos, kalliaros, Besa, Skarfe, Augeiai, Tarfe og Thronium. Hverken Homer, Herodot, Thukydid eller Polybios skiller mellom opuntii og epiknemidii, og under den blomstrende perioden av gresk historie ble Opos regnet som den viktigste byen til de østlige lokriene. Selv Strabo som skillet hovedsakelig stammer fra, beskriver et sted Opos som metropolisen til epiknemidii, og dette bekreftes av Plinius og Stefanus. I perserkrigene kjempet de østlige lokriene med Leonidas I i slaget ved Thermopylene og sendte også syv skip til den greske flåten. Lokriene kjempet på siden til Sparta i peloponneserkrigen. De østlige lokriene preget også mynter i antikken, av disse har noen overlevd.
Nicholas Mallett

**Nicholas Mallett** (født 6. mai 1945, død 30. januar 1997) var regissør for blant annet episoder av *The Bill* og *Children's Ward*.

Mallett prøvde å utdanne seg som danser på ballettskole, men på grunn av sykdom måtte han slutte. Han fikk seg jobb hos BBC innen musikk og håndverk på grunn av at han har jobbet med teater. Han steg i gradene innen drama-avdelingen og jobbet blant annet som produksjonsassistent på den første episoden av *[[Blake's 7]]*. I 1985 fikk han sin første jobb som regissør innen BBC på den åtte episoder lange serien *Late Starter*, som han regisserte sammen med Barry Davis. Han var deretter regissør på *[[Spitting Image]]* og mens han jobbet der ble han ringt opp av daværende produsent av *[[Doctor Who]]*, John Nathan-Turner, som spurte om han ville regissere en historie av denne serien. Mallett endte med å regissere historiene *[[The Mysterious Planet]]*, *[[Paradise Towers]]* og *[[The Curse of Fenric]]* i perioden 1986-1989. Den utvidede versjonen av *The Curse of Fenric* på DVD-utgivelsen av historien er dedisert til Mallett.

Etter *Doctor Who* regisserte han blant annet to episoder av *Children's Ward* i 1989 og åtte episoder av *The Bill* i perioden 1993-1995. I 1990-årene jobbet han også på seriene *Boon*, *Lovejoy* og flere Sky TV-produksjoner.

## Referanser


## Eksterne lenker
*
Fylkesvei 7260

**Fylkesvei 7260** er en ringvei på Mindlandet i Alstahaug kommune.

Frem til 2019 hadde veien betegnelsen fylkesvei 132 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
King Kong vs. Godzilla

***King Kong vs. Godzilla*** er en japansk film fra 1962 regissert av Ishirô Honda. Dette er den tredje filmen om det klassiske filmmonsteret Godzilla, der også King Kong figurerer. Det sies at King Kong, som her spilles av en utkledd mann i motsetning til den originale King Kong fra 1933 som ble laget i stop motion, fremstilles som latterlig for at den ikke skal skremme de minste seerne.
Når Godzilla kommer tilbake til Japan, må Japanerne hente et annet monster som kan være en utfordring for Godzilla. Det som er mest merkelig med KONG, er ikke at han spilles av et menneske, men at lyn gjør han sterkere. Når han går rett inn i en høyspent ledning, blir han bare sterkere. Det er dette som gjør at KONG slår Godzilla. Når KONG ligger skadet og Godzilla holder på med å begrave han i steiner, kommer lynet. Det er det som gjør at han vinner over Godzilla.
Den udødelige sluttreplikken er: "We want to thank KONG, and wish him good luck at his long journey home".

## Skuespillere
* Tadao Takashima som Osamu Sakurai
* Kenji Sahara som Kazuo Fujita
* Yū Fujiki som Kinsaburo Furue
* Ichirō Arishima som Mr. Tako
* Mie Hama som Fumiko Sakurai
* Jun Tazaki som General Masami Shinzo
* Akiko Wakabayashi som Tamie
* Akihiko Hirata som doktor Shigesawa.

## Eksterne lenker
*
Robert Banks Stewart

**Robert Banks Stewart** (1931–2016) var en skotsk TV-manusforfatter.

Han bidro med manus til Thames Televisions *Callan*, *Special Branch*, *The Sweeney* og *Owner Occupied*.

Han skrev også manusene *The Master Minds* og *Quick-Quick Slow Death* for serien *[[The Avengers (TV-serie)|The Avengers]]*.

Manusredigerer Robert Holmes inviterte Stewart til et møte for å diskutere manusideer for serien *[[Doctor Who]]* i begynnelsen av 1974. Stewart tenkte ut en seks episoder lang historie kalt *The Secret of Loch Ness*. Han syntes at Skottlands legendariske monster i Loch Ness ville være perfekt for en *Doctor Who*-historie fordi det fantes så få detaljer om monsteret. Historien fokuserte opprinnelig på monsteret, men Holmes foreslo at Stewart skulle konsentrere seg om de utenomjordiske zygonene, som kan forandre utseende. Arbeidstitlene på historien var *The Loch*, *The Secret of the Loch*, *The Loch Ness Monster* og *The Zygons* før de endte med *[[Terry of the Zygons (Doctor Who)|Terry of the Zygons]]*.

Året etter skrev han *[[The Seeds of Doom (Doctor Who)|The Seeds of Doom]]* for *Doctor Who*. Begge historien ble vist som en del av sesong 13. Denne historien var inspirert av *[[The Quatermass Experiment]]* og John Wyndhams roman *The Day of the Triffids*. Begge handlet om at floraen agriper mennesker og førstnevnte handler også om at et utenomjordisk monster infiserer en mann og forvandler ham til en plante. Det er uvisst om *The Seeds of Doom* opprinnelig ble laget som en fire eller seks episoder lang historie. Stewart har selv sagt at den alltid var beregnet å vøre seks episoder lang, men andre kilder antyder at dette ikke er tilfellet. De sier at den fire episoder lange *Seeds* var ment å følge etter en to episoder lang historie kalt *The Angurth* skrevet av Eric Pringle, som ble bestilt på slutten av sommeren i 1975. Da denne ikke ble produsert, søkte produsent Philip Hinchcliffe om lov til å forkorte sesong 14 til 24 episoder. Bill Slater, som var daværende sjef for serier, sa nei. Istedenfor måtte Robert Holmes og regissør Douglas Camfield, som skulle regissere *Seeds*, skrive om historien slik at de fikk en to episoder lang prolog som foregår i Antarktis. *The Seeds of Doom* var Stewarts siste historie for *Doctor Who*. Et utkast han skrev ble dog brukt som basis for Holmes' *[[The Talons Of Weng-Chiang (Doctor Who)|The Talons Of Weng-Chiang]]* året etter.

Stewart fortsatte å jobbe som forfatter, manusredigerer og produsent og han hjalp til med å utvikle seriene *Shoestring*, *[[Bergerac (TV-serie)|Bergerac]]* og *[[The Darling Buds of May (TV-serie)|The Darling Buds of May]]*.

## Referanser


## Eksterne lenker
* .
Fylkesvei 7264

**Fylkesvei 7264** går mellom Søvik og Nordheim i Alstahaug kommune. Veien er 10,3&nbsp;km lang.

Frem til 2019 hadde veien betegnelsen fylkesvei 138 (Nordland).

## Kommuner og knutepunkter

* Søvik
*Arm fra Sørra til  Kleiva (1,2&nbsp;km)
* Nordheim

## Referanser




## Eksterne lenker
* Vegvesenets vegkart 
*
Ishirō Honda

**Ishirō Honda** (本多 猪四郎 *Honda Ishirō*), eller **Inoshirō Honda** (født 7. mai 1911, død 28. februar 1993) er en japansk filmregissør. Han regisserte blant annet den første Godzilla-filmen og ytterligere sju andre filmer i serien.

## Utvalgt filmografi
### Som regissør
* *[[Godzilla (1954)]]* (Japansk tittel: Gojira) (1954)
* *[[Rodan (film)]]* (Japansk tittel: Sora no daikaijuu Radon) (1956)
* *[[Mothra (film)]]* (Japansk tittel: Mosura) (1961)
* *[[King Kong vs. Godzilla]]* (Japansk tittel: Kingu Kongu tai Gojira) (1962)
* *[[Mothra vs. Godzilla]]* (Japansk tittel: Mosura tai Gojira) (1964)
* *[[Ghidorah, the Three-Headed Monster]]* (Japansk tittel: San daikaijuu : chikyuu saidai no kessen) (1964)
* *[[Fuharankenshutain tai baragon|Frankenstein Conquers the World]]* (Japansk tittel: Fuharankenshutain tai baragon) (1965)
* *[[Invasion of Astro-Monster]]* (Japansk tittel: Kaijuu daisensou) (1965)
* *[[King Kong Escapes]]* (Japansk tittel: Kingu Kongu no Gyakushû) (1967)
* *[[Destroy All Monsters]]* (Japansk tittel: Kaijuu soushingeki) (1968)
* *[[All Monsters Attack]]* (Japansk tittel: Gojira, Minira,Gabara: oru kaijuu daishingeki) (1969)
* *[[Terror of Mechagodzilla]]* (Japansk tittel: Mekagojira no gyakushuu) (1975)

## Referanser


## Eksterne lenker
*
Eric Saward

**Eric Saward** (født 9. desember 1944) er en manusredaktør og forfatter, mens kjent for sin bidrag til TV-serien *[[Doctor Who]]*.

Han begynte som manusforfatter på hørespill for radio mens han jobbet som lærer. Senere gikk han over til å skrive på heltid. Christopher H. Bidmead, som var manusredaktør for *[[Doctor Who]]*, spurte om han ville skrive noe for serien etter at han ble anbefalt av hovedmanusredigereren for drama hos BBC Radio. Den første historien han skrev var *[[The Visitation]]*. Han fikk deretter jobben som manusredaktør for serien etter å ha blitt anbefalt av Antony Root, som hadde erstattet Bidmead. Saward skrev historiene *[[Earthshock]]*, *[[Resurrection of the Daleks]]* og *[[Revelation of the Daleks]]* og hørespillet *Slipback* mens han hadde denne jobben. Han skrev også (ukreditert) på *[[The Twin Dilemma]]* og *[[Attack of the Cybermen]]*.

Saward hadde ikke et vennskapelig forhold til produsent John Nathan-Turner. Han endte med å si opp mens de produserte *[[The Trial of a Time Lord]]* i midten av 1986. Likevel fortsatte Saward å assosiere seg med serien. I 1990-årene skrev han lenkekommentarer for lydbøker med lydsporene til tapte episoder og han har også stilt opp til intervju for DVD-utgivelsene av historiene sine. Saward skrev en novelle for Big Finish Productions' *Short Trips*-serie.

## Referanser


## Eksterne lenker
* .
* Biografi hos On Target.
Fylkesvei 7204

**Fylkesvei 7204** går mellom Kveinsjøen og Vikestad i Bindal kommune. Veiens lengde er 4,4&nbsp;km.

Frem til 2019 hadde veien betegnelsen fylkesvei 5 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
* 
* Hurtigbåt – Søndre Nordland (Nordland fylkeskommune)
Triac

**Triac** er en elektrisk halvlederkomponent, som består av to tyristorer som er koblet i parallell, men motsatt retning så hver tyristor leder vekselspenningen i hver sin fase, det vil si at strømmen går i hver sin retning.

En triac kan vanligvis føre langt mer strøm og tåler mye høyere spenninger enn de fleste andre typer halvledere.
Sachsens flagg

**Sachsens flagg** er delt i hvitt over grønt. Flagget er i forholdet 3:5.

Sachsens eldste farger var svart og gult, etter våpenets hovedfarger. Disse fargene var også det habsburgske keiserrikets farger. 16. juni 1815 fastsatte Fredrik August I ved kongelig beslutning en nasjonalkokarde i fargene hvitt og grønt og dette ble også bestemt som Kongeriket Sachsens farger. Valget var motivert av at G. A. Böckler i sitt verk *Ars heraldica* fra 1688 viste et grønt kors på hvitt skjold som merke for Sachsen. Da Kongeriket Sachsen ble opprettet i 1807 innstiftet kong Fredrik August I en orden der ordensbåndet var grønt, noe som introduserte fargen som nasjonalfarge. Fra 1813 førte enheter i Sachsens hær hvite og grønne lansefaner.

Bruken av hvitt over grønt ble gjenopptatt etter DDRs oppløsning. I delstatsforfatningen fra 27. mai 1992 er fargene hvitt og grønt nedfelt i paragraf 2. I forordning av 4. mars 1992 var det da allerede bestemt at statsflagget skulle bære delstatens våpen i midten.

Delstaten Sachsens grunnlov fra 1992 anerkjenner også bruken av de sorbernes farger, blått, rødt, hvitt, og Niederschlesiens farger hvitt og gult.

## Litteratur
* Jörg-M. Hormann og Dominik Plaschke: *Deutsche Flaggen. Geschichte – Tradition – Verwendung*, 2006
* Harry D. Schurdel: *Flaggen und Wappen Deutschland*, 1995
Fylkesvei 7224

**Fylkesvei 7224** går mellom Strømsnes i Brønnøy og Øyan i Sømna kommune.

Frem til 2019 hadde veien betegnelsen fylkesvei 43 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Torggata (Hamar)

:::*Se [[Torggata|pekerside]] for flere forekomster av Torggata.*

**Torggata** (også kalt **Gågata** mellom Østre torg og Stortorget) i Hamar er en gate som går gjennom sentrum av byen, og den er den eneste gaten i Hamar som går gjennom alle de tre torgene. Det var ingeniørløytnant Christian Røyem, som planla hele veinettet i Hamar på 1840-tallet, som ga navn til gaten. 

Torggata i Hamar deler navn med gater i mange store byer i Norge, blant annet torggatene i Oslo, Bergen og Bodø. Gaten begynner ved Jernbanestasjonen, passerer torgene i rekkefølgen: Østre torg, Stortorget og Vestre torg, før den ender ved Hamar bryggeri, der den svinger inn i Sangenveien. Torggata passerte også Hamar katedralskole ved vestre torg, før denne bygningen ble revet. Hamar kulturhus og St. Torfinns kirke ligger også i Torggata.
## Galleri om Torggata

File:Hamar fra lufta.jpg| Mjøsa og Innlandet sett fra lufta. Stortorget, Basarene, Kulturhuset, Koigen stranden, Dovrebanen og Hamar sentrum. 
File:Hamar house of culture front (2020).jpg|Torggata på Hamar ved Stortorget
Fil:Triangelgården, Hamar (6017863289).jpg|Triangelgården ligger i Torggata, midt mellom Østre torg og Stortorget
File:Torggata Hamar, november 2021.jpg|Torggata og  Sverres gate.
File:Christmas Street (31428752367).jpg|Julegate
File:Torggata 02.09.2022.jpg|Torghjørnet kjøpesenter kan ses til høyre i bilde.


## Eksterne lenker
*
Syrah

**Syrah** er en av de klassiske franske blå druene, og dyrkes spesielt i Rhône-regionen. Den gir kraftige viner med forholdsvis høye verdier av syre. Druen kalles syrah i Europa, Sør-Amerika og USA. I Canada, Australia og Sør-Afrika er druen kjent under navnet **shiraz**.

Druen dyrkes også i regionen Languedoc-Roussillon i Sør-Frankrike og i land utenfor Europa, først og fremst Australia. 

## Historie
Noen trodde lenge at druen opprinnelig kom fra Persia, og at den fikk navnet sitt fra byen Shiraz. Andre hevdet at den opprinnelig kom fra Egypt, og derifra til Rhône.
En DNA-analyse tyder på at den er fremavlet i Rhône, ved en krysning mellom to druetyper, Mondeuse Blanc og Dureza.

I 1832 ble den importert til Australia av skotten James Busby.

## Smak
Når syrah er best, smaker og lukter den av nelliker, fioler og eksotiske blomster, med alderen utvikler den en smak av lær, sjokolade og tobakk. 

I Australia er vinene ofte kraftigere, men smakene er mykere, med toner av søt lakris og brent gummi. De har ofte mer smak av frukt, som kirsebær og svarte vinbær.

I Sør-Afrika forekommer både fransk stil og australsk stil på syrah-vinene. Ofte staves de også etter karakteren: «syrah» om vinen er i fransk stil, «shiraz» om vinen er av australsk stil.

## Holdbarhet
Syrah er godt egnet til lagring på grunn av høyt innhold av tanniner. Finere årganger av syrah-viner kan lagres og utvikles i årevis. Som en tommelfingerregel sies det at man ikke skal drikke de store syrah-vinene fra Rhône før tidligst 10 år etter høståret, mens mindre edle viner fra f.eks. Crozes-Hermitage og Saint-Joseph kan drikkes allerede etter fem år. Syrah-viner som drikkes før de er fullt flaskemodne, kan smake tarvelig og surt og lukte av brent gummi.

I Australia og California blandes syrah ofte med cabernet sauvignon, som gir en bløtere og mer tilgjengelig vin.

## Referanser


## Eksterne lenker
* / Vinum : Syrah
Kohesjon

**Kohesjon** eller *bindekraft* er en kraftvirkning som skyldes tiltrekning mellom like molekyler. Kohesjon forklarer slike effekter som overflatespenning. Kvikksølv er et metall med sterk kohesjon og vil forme dråper istedenfor å flyte utover. Diamantens hardhet er et annet eksempler på sterk kohesjon mellom karbonatomer i en krystallstruktur. Kapillarkrefter (hårrørsvirkning) i planter forklares som en kombinasjon av kohesjon og adhesjon.

Kohesjon brukes også om eksplisitt markerte sammenhenger i en tekst (grammatikk). Det skilles mellom to typer kohesjon: setningskobling som er en gruppe ord som binder setninger sammen, og referentkobling som brukes om sammenbinding av enkeltord og fraser som viser til noe eller noen. Motsatt av kohesjon har vi koherens, som er implisitt sammenheng i en tekst.
AirTrain JFK

**AirTrain JFK** er et førerløst flyplasstog, også kalt people mover, på John F. Kennedy International Airport i New York City. Det binder sammen terminalene med tunnelbanen og parkeringsplasser. AirTrain JFK tilsluttes tunnelbanen ved stasjonene Howard Beach og Jamaica Station, tilhørende henholdsvis linje A og D. Billettprisen er per mars 2014 5 dollar, i tillegg til 2,50 dollar om man skal videre med t-banen. Mellom terminalene er toget gratis.

## Se også
*AirTrain Newark

## Eksterne lenker

*
Fylkesvei 311 (Østfold)

**Fylkesvei 311 i Østfold** gikk mellom fylkesgrensen ved Rykkin og Tigerplassen i Moss. Veiens lengde var 5,6&nbsp;km.

2019 ble veien del av fylkesvei 316.

## Kommuner og knutepunkter

## Referanser


## Eksterne lenker
* Vegvesenets vegkart
Daniel D. Tompkins

**Daniel D. Tompkins** (født 21. juni 1774, død 11. juni 1825) var en amerikansk jurist, kongressmedlem og den 6. visepresidenten i USA. 

Tompkins ble født i Fox Meadows (senere Scarsdale) i Westchester County i staten New York. Han studerte jus ved Columbia College i New York og ble uteksaminert derfra i 1795. Noen hevder at initialen D sto for navnet Decius, andre hevder Tompkins tok initialen for å skille seg fra en annen Daniel Tompkins som også studerte ved Columbia College.  

Fra 1797 praktiserte han som advokat i New York. Fra 1801 ble han involvert i delstatspolitikk. I 1803 ble han valgt inn i Kongressen, men frasa seg plassen han hadde vunnet før han tiltrådte for å være dommer i New Yorks høyesterett. Fra 1807 til 1817 var han guvernør i New York, og han avslo i denne perioden en forespørsel fra president James Madison om å bli USAs utenriksminister. 

I 1816 ble han valgt som visepresident for James Monroe og gjenvalgt i 1820. Han ttjenestegjorde dermed som visepresident i åtte år fra 4. mars 1817 til 4. mars 1825. Tompkins døde bare 99 dager etter at han avsluttet embedet sitt som visepresident. 

## Referanser


## Eksterne lenker
* 
* 
*  Public papers of Daniel D. Tompkins, governor of New York, 1807–1817, Volume 3 (online)
Stefan Sundström

**Stefan Sundström** (født 11. juni 1960) er en svensk skuespiller og musiker.

Etter avbrutte gymnasstudier og arbeid spilte Sundström i ulike band og slo gjennom med bandet Apache (1988–1994). Han kombinerer rolig rock med innholdsrike tekster og tette referanser til kulturarven: Evert Taube, Dan Andersson, Bellman, Alice Tegnér, Astrid Lindgren og Ulf Dageby er blant inspirasjonskildene.

I likhet med Cornelis Vreeswijk har han et persongalleri bestående av underlige menn og vakre kvinner, «Jan Banan», «Sabina», «Maguerite», «Gubben Grå». Tekstene er hverdagsrealistiske og kommenterer det svenske kultur- og samfunnsklimaet.

Sundström har to barn med Karin Renberg, som nå spiller gitar i bandet hans, og har spilt hovedrollen i *[[Svenska hjältar]]* fra 1996.

På sin første coverskive valgte han å løfte frem en folkekjær visepoet som aldri har blitt coveret før; Allan Edwall.

I 2010 ble albumet *Ingenting har hänt* utgitt i Norge. Albumet inneholder blant annet en versjon av Oskar Hoddøs «Nidelven».

## Diskografi
* *[[Renjägarens visor]]* (kassett 1989)
* *[[En bärs med Nefertite]]* (lp-skive 1990)
* *[[Happy Hour Viser]]* (MNW 1992)
* *[[Hå Hå Ja Ja]]* (MNW 1993) 
* *[[Vitabergspredikan]]* (MNW 1994)
* *[[Nästan som reklam]]* (MNW 1995)
* *[[Babyland]]* (MNW 1997)
* *[[Golden Hits 1990-1998]]* (samleskive, MNW 1998)
* *[[Bland skurkar, helgon och vanligt folk]]* (liveinnspilling, MNW 1999)
* *[[Fisk i en skål]]* (MNW 2000)
* *[[Sundström spelar Allan]]* (National 2002)
* *[[Latlåtar 1991-2000]]* (samleskive, MNW 2003)
* *[[Pappa kom hem]]* (liveinnspilling, National 2003)
* *[[Hjärtats melodi]]* (National 2004)
* *[[Stolt men inte nöjd]]* (National 2005)
* *[[Fabler från Bällingebro]]* (National 2006)
* *[[Hits (Stefan Sundström-album)|Hits]]* (National 2007)
* *[[Ingenting har hänt]]* (National 2009/2010)
* *[[5 dagar i augusti]]* (National 2010)
* *[[Jonny Dunders elektriska Circus]]* (National 2011)

## Priser og utmerkelser (utvalg)
* 1993 – Stockholms stads Bellmanpris
* 1996 – Fred Åkerström-stipendet

## Referanser


## Eksterne lenker
* 
*  
*
Fylkesvei 317

**Fylkesvei 317** går mellom Bergersborg og Rådhusplassen bru i Moss. Veiens lengde er 1,9&nbsp;km.

Frem til 2019 hadde veien betegnelsen fylkesvei 313 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Irlandskrøniken

**Irlandskrøniken** er det moderne navnet på en samling av kirkelige annaler som opptegner historiske hendelser i Irland fra år 432 til 911 e.Kr. Den utgjør den viktigste fortellingen for den tidligste irske historie.

Det eksisterer ingen kjente originaler til krøniken, men dens innhold er avledet fra et stort antall av opptegnelser for de individuelle år som opptrer i den samme rekkefølge og ordvalg i senere krøniker som fortsatte som et selvstendig manuskript for årene etter 911.

## Formatet
Hendelsene er listet i egne notater under overskriften for hvert enkelt år. De fleste inntredener består av kun en eller to setninger, og noen år har kun en eller to notater. Vikingtoktet på klosteret Iona Abbey i 806 hvor hele befolkningen ble massakrert, er typisk nok opptegnet i all korthet: «Samfunnet på Iona ble drept av hedninger, det sekstiåtte». Antallet viser til de døde.

## Forfatterskapet
Det finnes ingen direkte bevis på identiteten på forfatterne, men forskerne er sikre på at krøniken ble skrevet av annalister som arbeidet i kirker og klostre og at innholdet var tenkt for eklektiske lesere. Krøniken ble skrevet på forskjellige steder til ulik tid, det tidligste bevis for en av forfatterne er på Iona en gang etter 563, fortsatte inntil omtrent 642. Rundt 639 ble annen krønike begynt et annet sted og slått sammen med den på Iona en gang på den siste halvdelen av 600-tallet. Krøniken ble deretter fortsatt til omtrent år 740. Fra omtrent 740 og til 911 arbeidet krønikens annalister på det irske fastlandet, kanskje midt i området Brega (noen ganger Breagh), men også mulig i klosteret Clonard. Noen forskere tror at arbeidet kan ha blitt flyttet til Armagh på begynnelsen av 800-tallet, men dette er omdiskutert.

Etter 911 ble krøniken brukket i to hoveddeler, en i Armagh (og som ble inkludert i *[[Ulster-annalene]]*) og en i Clonmacnoise. De fleste overleverte kopier av krønikens opprinnelige innhold er avledet fra *[[Clonmacnoise-krøniken]]*.

## Innholdet
Et stort antall av krønikens opptegnelser er nekrologer. Dødsfallets årsak var viktig for annalistene som en indikator for dødens «åndelige kvalitet», de følte eller mente at det indikerte om den døde vil gå til Himmelriket eller Helvete.

Etter 800 utgjør notiser av norrøne vikingtokt (som eksempelet over) et stort antall av opptegnelsene. Andre notat inkluderer observasjoner av astronomiske hendelser, som solformørkelsen som skjedde den 28. juni 512. Noen hendelser som skjedde utenfor Irland ble også opptegnet; i løpet av deler av 700-tallet og 800-tallet er dens kronologi for noen hendelser i England faktisk mer nøyaktig enn de samme opptegnelsene i *[[Den angelsaksiske krønike]]*.

## Innarbeidelse av andre kilder
Krøniken gjorde bruk av Bedes *[[Chronica Maiora]]* og annalene til Marcellinus Comes, vanligvis ved å gjøre notater av kroning og dødsfall av engelske konger og bysantinske keisere. Disse innarbeidelsene har gitt forskerne viktige redskap for å identifisere uoverensstemmelser i krønikens datering.

## Litteratur
* Charles-Edwards, T.M.: (2006). *The Chronicle of Ireland*. Liverpool University Press. ISBN 0-85323-959-2.
Microsoft SQL Server

**Microsoft SQL Server** er et relasjonsdatabaseadministrasjonssystem utviklet av Microsoft. Spørrespråket som benyttes er Transact-SQL, en implementasjon av ANSI/ISO standard Structured Query Language, i bruk av både Microsoft og Sybase. SQL Server brukes i stor grad for SMB bedrifter, men har i løpet av de siste årene sett større bruk i større bedriftssystemer.

Microsoft har uvtiklet en rekke programvarer til Microsoft SQL Server for datavarehus og virksomhetsetterretning som omfatter integrasjon, rapportering og analyse. Eksempler på programvare ofte brukt sammen med Microsoft SQL Server inkluderer SQL Server Management Studio, SQL Server Integration Services og Microsoft SQL Server Analysis Services.

## Eksterne lenker
*
Duncan Hunter

**Duncan Lee Hunter** (født 31. mai 1948 i Riverside i California i USA), er en amerikansk politiker tilhørende det republikanske parti. Han ble kongressmann i 1981. Han erklærte i oktober 2006 sitt kandidatur til presidentvalget i 2008, men trakk seg etter en tid. 

## Referanser


## Eksterne lenker
* 
*
Hanne Myren

**Hanne Myren** (født 1973) er en norsk filmregissør og produsent. 

Hun er opprinnelig fra Harestua i Lunner på Hadeland. Myren er blant Norges best etablerte kvinnelige dokumentarregissører og produsenter. I 1995 var hun med og etablere produksjonsselskapet Medieoperatørene og har vært involvert i de fleste av selskapets tv-programmer, dokumentarer, kortfilmer og musikkvideoer. Hennes regidebut, *Jenter* (2007), mottok Amanda-prisen for både beste dokumentarfilm og beste barne- og ungdomsfilm. Med drama-dokumentaren *Kontroll* vant hun Terie Vigen-prisen for beste norske kortfilm og ble nominert til Amanda-prisen i kategorien «Beste kortfilm» i 2009. Hun debuterte i spillefim med *Elsk meg* (2014), hvor handlingen delvis er basert på hovedrolleinnehaverens eget liv. Den ble først vist ved Filmfestivalen i Abu Dhabi i 2013 i kategorien *New Horizons*.

Hanne Myren er undervisningsleder for Den norske filmskolens bachelorprogram på Lillehammer.

## Filmografi (utvalg)
* 2014 – *[[Elsk Meg (film)|Elsk Meg]]*
* 2007 – *[[Jenter (film)|Jenter]]*
* 2005 – *[[Sandmann - Historien om en sosialistisk supermann]]* (TV)
* 2004 – *[[Mannen som elsket Haugesund]]*
* 2003 – *[[Den hemmelige klubben]]*
* 2000 – *De 7 dødssyndene*
* 2000 – *Grådighet*
* 2000 – *Utukt*

## Referanser


## Eksterne lenker
*
Örjan Sandler

**Olof Örjan Sandler** (født 28. september 1940) er en svensk tidligere skøyteløper.

Han var langdistansespesialist, og han var aktiv i internasjonale mesterskap fra 1964 til 1980. Han deltok i fem olympiske leker, med bronse på 10&nbsp;000 meter under OL i 1968 som beste resultat. Hans beste sammenlagtresultat er 7.-plass i VM 1969 og EM 1975. Under EM 1975 tok han også sølv på 10&nbsp;000 meter, hans eneste distansemedalje. Etter sin aktive skøytekarriere har han fortsatt å konkurrere i triathlon, terrengløp og langrenn.

## Personlige rekorder
* 500 meter – 41,2
* 1 000 meter – 1.21,9  
* 1 500 meter – 2.04,2
* 3 000 meter – 4.21,3  
* 5 000 meter – 7.22,5  
* 10 000 meter – 15.09,00 

## Referanser




## Eksterne lenker
* 
*  Örjan Sandler på www.ISU.html.infostradasports.com
*  Örjan Sandler på Jakub Majerski's Speedskating database (Adelskalender distanser og sammenlagt)
*  Örjan Sandler på The-Sports.org (noen resultater)
August Hanning

**August Hanning** (født 16. februar 1946 i Nordwalde) er en tysk jurist og partiløs politiker. Fra 1998 til 2005 var han president for BND, og fra 1. desember 2005 har han vært statssekretær i det føderale innenriksministeriet.

## Karriere
Hanning studerte jus i Freiburg og Münster. Fra 1976 til 1981 arbeidet han i finansministeriet i Nordrhein-Westfalen, før han i 1981 ble ansatt i Kanzleramt, først under Helmut Schmidt og senere Helmut Kohl. Fra 1986 til 1990 arbeidet han ved Forbundsrepublikken Tysklands representasjon i Øst-Berlin med bl.a. frikjøp av fanger. Etter gjenforeningen i 1990 ble han igjen knyttet til Kanzleramt, hvor han ble en nær medarbeider av etterretningskoordinator Bernd Schmidbauer. Hanning ble avdelingsleder i Kanzleramt i 1996. Han ble utnevnt til president for BND den 17. desember 1998.

Under Hannings ledelse viste BND mer åpenhet enn tidligere. Han gikk også inn for beslutningen om å flytte BNDs hovedkvarter fra Bayern til Berlin. Han utvidet også samarbeidet med andre deler av statsapparatet.

Hanning ble etterfulgt som president for BND den 1. desember 2005 av Ernst Uhrlau, og ble samtidig utnevnt til føderal statssekretær i innenriksministeriet. Han har der ansvar for politianliggender, indre sikkerhet, migrasjon, integrasjon, flyktninger, europeisk harmonisering samt krisehåndtering.

## Referanser
Torgauten fort

**Torgauten fort** er et eks-tysk fort i Norge med betegnelse *Heeres Küsten Batterie  HKB 6/980 Torgauten (593).* Batteriet ble satt opp i april-mai 1941 med 4 stk 10&nbsp;cm K17/04 kanoner med skuddvidde 14000m. 
Fortet skulle dekke Glommas vestre innløp til Fredrikstad, mens Kjøkøy fort skulle dekke det østre. Fortet var under kontinuerlig utbygging frem til krigens slutt, alt behørig skrittet opp, tegnet og overført til England av norske anleggsarbeidere. Foruten selve fortsområdet var det en rekke mindre anlegg for fortets nærforsvar i Øyenkilen og Foten og en lyskasterstasjon på odden mellom Helleskilen og Dypeklo. Kun mindre spor etter dette er nå synlig.

Etter krigen ble fortet overtatt av det norske forsvaret og videre modernisert bl.a. med radar og to kanoner i kasematter. Ca. 1993 ble det nedlagt. Det er nå museum med omvisning enkelte søndager om sommeren.

Underlagt Torgauten fort lå også Mørvika fort Zug 6/980 ved Ringdalsfjorden.

Forsvaret startet rundt 1933 anlegg av et fort noe lenger nord, mellom Helleskilen og Dypeklo. Dette fortet skulle også kalles Torgauten fort, men arbeidet ble aldri fullført. I dag finnes bare begynnelsen til fire kanonstandplasser for 30,5&nbsp;cm haubitser og to innslag til en festningstunnel her.


Torgauten_fort_kommandobygg.jpg|Kamuflert kommando-bunker ved Torgauten fort.
Torgauten_fort_kasematt.jpg|10,5 cm kanon i kasematt ved Torgauten fort.
10.5cm K17-04 kanon ved Torgauten fort utenfor Fredrikstad.jpg|10.5cm K17-04 kanon ved Torgauten fort utenfor Fredrikstad
Torgauten fort (4).jpg|Oversiktsbilde over Torgauten fort og omliggende områder.


## Referanser


## Eksterne lenker
*
Kjøkøy fort

**Kjøkøy fort** var et tysk fort med tysk betegnelse *Heeres Küsten Batterie  HKB 7/980 Kjököen (589)*, anlagt på Kjøkøy i april-mai 1941. Tidligere, i 1919, planla Forsvarsdepartementet et fort på Kjøkøy.

Fortet var oppsatt med 4 stk 10&nbsp;cm K 17/04 kanoner med en skuddvidde på ca. 14 000 m. I april 1943 tilkom 2 stk 88&nbsp;mm flak kanoner med samme skuddvidde.

Fortets formål var å beskytte det østre innløpet av Glomma til Fredrikstad, mens Torgauten fort beskyttet det vestre løpet.

Etter krigen ble fortet overtatt av det norske forsvaret og det ble noe modernisert bl.a. med varslingsradar.

På nordenden av Kjøkøy er et minemagasin på 313 m². Fortsområdet er på 528 dekar. Fortet ble besluttet nedlagt i 1993 og store områder lagt ut til friområde fra 1998.

På området er det fortsatt to kanoner, 10,5&nbsp;cm SKC/32, i frittliggende bunkere, samt en rekke stillinger, løpeganger og bunkere, i tillegg til en moderne radar som tilhører Kystverket.

Forlegningsområdet ble brukt som HV-leir fram til høsten 2008, da Fredrikstad kommune kjøpte området og bygningene av Forsvaret. Dette benyttes nå av Pynten skole.

## Referanser